Indoklás

Gálosfa Község Önkormányzata Képviselő-testületének …./2019. (XI.….) önkormányzati rendelet-tervezet az önkormányzat Szervezeti és Működési Szabályzatáról

Az Országgyűlés Magyarország Alaptörvényében foglalt célok elérése érdekében megalkotta a Magyarország helyi önkormányzatairól szóló 2011. évi CLXXXIX. törvényt (Mötv.), amely újra szabályozta az önkormányzati rendszert. Az Mötv. 43. § (3) bekezdése szerint „A képviselő-testület az alakuló vagy az azt követő ülésen e törvény szabályai szerint megalkotja vagy felülvizsgálja szervezeti és működési szabályzatáról szóló rendeletét…”

Az 53. § (1) bekezdése úgy szabályoz, hogy „(1) A képviselő-testület a működésének részletes szabályait a szervezeti és működési szabályzatról szóló rendeletében határozza meg. A képviselő-testület a szervezeti és működési szabályzatról szóló rendeletben rendelkezik:

 a) az önkormányzat hivatalos megnevezéséről, székhelyéről;

b) a képviselő-testület átruházott hatásköreinek felsorolásáról;

c) a képviselő-testület üléseinek összehívásáról, vezetéséről, tanácskozási rendjéről;

d) az önkormányzati képviselőkre vonatkozó magatartási szabályokról, az ülés rendjének fenntartásáról és az annak érdekében hozható intézkedésekről;

e) a nyilvánosság biztosításáról;

f) a döntéshozatali eljárásról, a szavazás módjáról;

g) a rendeletalkotásról és határozathozatalról;

h) a képviselő-testület ülésének jegyzőkönyvéről;

i) a közmeghallgatásról;

j) az önkormányzat szerveiről, azok jogállásáról, feladatairól;

k) a jegyzőnek a jogszabálysértő döntések, működés jelzésére irányuló kötelezettségéről;

l) a képviselő-testület bizottságairól.”

 Az Mötv. 44-54. §-a az SZMSZ tartalmának előírásait részletezi. A 2019. októberében megválasztott Képviselő-testületnek a Mötv. hivatkozott szabályai alapján és a rendelkezései szerint meg kell alkotnia a szervezeti és működési szabályzatát, és egyidejűleg hatályon kívül kell helyezni a jelenleg hatályos vonatkozó jogszabályt, a 14/2015. (XI.24.) önkormányzati rendeletet.

Részletes Indoklás

1. § - 3.§

A Mötv. 53. § (1) bekezdése szerint az önkormányzat az SZMSZ-ében rendelkezik az önkormányzat hivatalos megnevezéséről, székhelyéről, ennek megfelelően itt szabályozza a rendelet az önkormányzat hivatalos elnevezését, székhelyét, a Közös Hivatal elnevezését, székhelyét, telephelyeit, utal a díszpolgári cím adományozásának szabályairól szóló rendeletre, honlap címére.

4. §-5.§

Rendelkezik az önkormányzat feladatairól, valamint az Mötv. 42. §-ában meghatározott hatáskörei kivételével a hatáskörök gyakorlásának átruházásáról. Hivatkozik az átruházott képviselő-testületi hatásköröket felsoroló 2. mellékletre.

6.§- 20.§

A Képviselő-testület működéséről, üléseinek összehívásáról, vezetéséről, tanácskozási rendjéről, a képviselőkre vonatkozó magatartási szabályokról, az ülés rendjének fenntartásáról és annak érdekében hozható intézkedésekről, valamint a nyilvánosság biztosításáról rendelkezik.

21. § - 25. §

 A döntéshozatali eljárásokról, a rendeletalkotásról és határozathozatalról, a szavazás módjáról és a képviselő-testület ülésének jegyzőkönyvéről rendelkezik.

26. § - 28. §

 A képviselő-testület tagjairól, a képviselő jogairól és kötelezettségeiről, valamint a bizottságról rendelkezik.

28.§- 33.§.

A polgármester, alpolgármester, jegyző és aljegyző jogállásáról, feladatairól rendelkezik.

34.§. -35.§.

 A Közös Hivatalról, annak belső szervezeti egységeiről, munkarendjéről és az ügyfélfogadás rendjéről rendelkezik.

36.§.- 37.§.

 Az Önkormányzat együttműködéses és társulásos kapcsolatairól rendelkezik.

38. §. -40.§.

 A lakossági fórumok és közmeghallgatás megtartásának szabályozásáról rendelkezik.

41.§. -45.§.

Az önkormányzati gazdálkodás főbb szabályairól és ellenőrzéséról rendelkezik.

46.§.

A rendelet hatályba léptető és hatályon kívül helyező rendelkezéseit, valamint mellékleteinek és függelékeinek felsorolását tartalmazza.

Gálosfa, 2019. november 14.

 Gáspár József

 polgármester